CELEX: 22022D0412
Language: mt
Date: 2022-03-08 00:00:00
Title: Rakkomandazzjoni Nru 1/2022 tal-Kunsill ta’ Assoċjazzjoni UE-Iżrael tat-8 ta’ Marzu 2022 li tapprova l-estensjoni tal-Pjan ta’ Azzjoni UE-Iżrael [2022/412]

11.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 84/43
               
            
         RAKKOMANDAZZJONI Nru 1/2022 TAL-KUNSILL TA’ ASSOĊJAZZJONI UE-IŻRAEL
         tat-8 ta’ Marzu 2022
         li tapprova l-estensjoni tal-Pjan ta’ Azzjoni UE-Iżrael [2022/412]
         IL-KUNSILL TA’ ASSOĊJAZZJONI UE-IŻRAEL,
         Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Istat ta’ Iżrael, min-naħa l-oħra (1),
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Istat ta’ Iżrael, min-naħa l-oħra (“il-Ftehim Ewro-Mediterranju”) ġie ffirmat fi Brussell fl-20 ta’ Novembru 1995 u daħal fis-seħħ fl-1 ta’ Ġunju 2000.
                  
               
                     (2)
                  
                  
                     L-Artikolu 69 tal-Ftehim Ewro-Mediterranju jagħti s-setgħa lill-Kunsill ta’ Assoċjazzjoni li jieħu deċiżjonijiet u jagħmel rakkomandazzjonijiet xierqa.
                  
               
                     (3)
                  
                  
                     L-Artikolu 10 tar-Regoli ta’ Proċedura tal-Kunsill ta’ Assoċjazzjoni jistipula l-possibbiltà li jittieħdu deċiżjonijiet jew isiru rakkomandazzjonijiet permezz tal-proċedura bil-miktub bejn is-sessjonijiet, jekk il-Partijiet jaqblu li jsir dan.
                  
               
                     (4)
                  
                  
                     L-estensjoni tal-Pjan ta’ Azzjoni UE-Iżrael bi tliet snin ser tagħti opportunità lill-Partijiet biex jagħmlu progress fil-kooperazzjoni tagħhom fis-snin li ġejjin, inkluż permezz tal-possibbiltà li jiġu negozjati prijoritajiet ta’ sħubija,
                  
               ADOTTA R-RAKKOMANDAZZJONI LI ĠEJJA:
         
            Artikolu 1
            Il-Kunsill ta’ Assoċjazzjoni, permezz tal-proċedura bil-miktub, jirrakkomanda li l-Pjan ta’ Azzjoni UE-Iżrael jiġi estiż bi tliet snin mid-data tal-adozzjoni ta’ din ir-Rakkomandazzjoni.
         
         
            Artikolu 2
            Din ir-Rakkomandazzjoni għandha ssir effettiva fid-data tal-adozzjoni tagħha.
         
         
            Magħmul fi Brussell, it-8 ta’ Marzu 2022.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 147, 21.6.2000, p. 3.